లండన్: టాటా మోటార్స్ సారథ్యంలోని జాగ్వార్ లాండ్ రోవర్ (జెఎల్ఆర్).. సరికొత్త రేంజ్ రోవర్ మోడల్ వెలార్ను విడుదల చేసింది. టాటా గ్రూప్ చైర్మన్ ఎమిరిటస్ కలల ప్రాజెక్ట్ అయిన జెఎల్ఆర్ వెలార్ను అద్భుతంగా తీర్చిదిద్ది అందుబాటులోకి తీసుకువచ్చినట్లు లాండ్ రోవర్ చీఫ్ డిజైన్ ఆఫీసర్ గెర్రీ మెక్గోవెర్న్ వెల్లడించారు. లండన్ డిజైన్ మ్యూజియంలో జరిగిన కార్యక్రమంలో జెఎల్ఆర్ చీఫ్ ఎగ్జిక్యూటివ్ ఆఫీసర్ రాల్ఫ్ స్పేత వెలార్ను ఆవిష్కరించారు. వెలార్ తొలి డిజైన్ను చూసిన నాటి నుంచి రతన్ టాటా ఈ ప్రాజెక్ట్పై అమితాసక్తిని కనబరిచేవారని, సవాళ్లు ఎదురైనా సాధ్యమైనంత త్వరగా మార్కెట్లోకి ఈ ప్రీమియం కారును తీసుకురావటంలో టాటా అందించిన కృషి మరువలేనిదని రాల్ఫ్ పేర్కొన్నారు. హాటెస్ట్ ప్రొడక్ట్ ఆఫ్ ది ఇయర్గా పేరొందిన వెలార్కు భారత సహా ప్రపంచవ్యాప్తంగా బుకింగ్లను ప్రారంభించినట్లు ఆయన చెప్పారు. ఈ కారు ధర సుమారు 45,000 పౌండ్లు (సుమారు 40 లక్షల రూపాయలు). బ్రెగ్జిట్ కారణంగా లగ్జరీ బ్రాండ్లలో సవాళ్లు ఎదురవుతున్నప్పటికీ లగ్జరీ బ్రాండ్ల ఉత్పత్తి పెంపునకు జెఎల్ఆర్ విస్తృతంగా సన్నాహాలు చేపట్టడం విశేషం. బ్రిటన్లోని సోలిహుల్ మాన్యుఫ్యాక్చరింగ్ ప్లాంట్లో వెలార్ను ఉత్పత్తి చేస్తున్నట్లు రాల్ఫ్ వెల్లడించారు. జెఎల్ఆర్కు యుకెలో మొత్తం నాలుగు ఉత్పత్తి కేంద్రాలుండగా ప్రత్యక్షంగా 40 వేల మందికి ఉద్యోగాలు కల్పిస్తోందని వివరించారు. బ్రిటన్లో ఉత్పత్తి చేస్తున్న ప్రీమియం కార్లలో జెఎల్ఆర్ వాటా 85 శాతంగా ఉందని రాల్ఫ్ తెలిపారు.
landan: tata motars saarathyamlooni jagwar land rover (jlr).. sarikotta range rover modal velaarnu vidudala chesindi. tata groop chairman emiritus kalala praject ayina jlr velaarnu adbhutamgaa teerchididdi andubaatuloki teesukuvacchinatlu land rover cheef dizine afficer gerri mcgovern velladinchaaru. landan dizine musionlo jarigina kaaryakramamlo jlr cheef egjicutive afficer ralf spetha velaarnu aavishkarinchaaru. velar toli desinnu chusina naati nunchi rathan tata ee prajectpy amitaasaktini kanabarichevaarani, savaallu edurainaa saadhyamainanta twaragaa marketloki ee preemium kaarunu teesukuraavatamlo tata andinchina krushi maruvalenidani ralf perkonnaru. hatest product af dhi iyarga perondina velaarku bhaarata sahaa prapanchavyaaptamgaa bukinglanu praarambhinchinatlu aayana cheppaaru. ee kaaru dhara sumaru 45,000 poundlu (sumaru 40 lakshala roopaayalu). breggit kaaranamgaa lagjari brandlalo savaallu eduravutunnappatiki lagjari brandla utpatti pempunaku jlr vistrutamgaa sannaahaalu chepattadam visesham. britanloni solihul manufacturing plantlo velaarnu utpatti chestunnatlu ralf velladinchaaru. jlrcu yukelo mottam naalugu utpatti kendraalundagaa pratyakshamgaa 40 vela mandiki udyogaalu kalpistondani vivarinchaaru. britonlo utpatti chestunna preemium kaarlalo jlr wata 85 saatamgaa undani ralf telipaaru.